b'\n_START_ARTICLE_\nBuketspir\xc3\xa6a\n_START_SECTION_\nBeskrivelse\n_START_PARAGRAPH_\nBarken er f\xc3\xb8rst glat og lysebrun. Senere bliver den m\xc3\xb8rkebrun, og til sidst skaller den af i strimler. Knopperne er spredte, udsp\xc3\xa6rrede, spidse, brune og lidt h\xc3\xa5rede. Bladene er ovale til ruderformede og 3-5 lappede p\xc3\xa5 den yderste del. Resten af bladranden er let savtakket. Oversiden er glat og m\xc3\xb8rkegr\xc3\xb8n, mens undersiden er gr\xc3\xa5gr\xc3\xb8n._NEWLINE_Blomsterne ses sidst i juni. De er samlet i t\xc3\xa6tte halvsk\xc3\xa6rme (eller "buketter", deraf navnet) i hvert bladhj\xc3\xb8rne. De enkelte blomster er hvide med en tung duft. Frugterne er t\xc3\xb8rre, brune kapsler, men fr\xc3\xb8ene er golde._NEWLINE_Rodnettet er kraftigt og t\xc3\xa6t forgrenet. Planten s\xc3\xa6tter mange rodskud, is\xc3\xa6r efter h\xc3\xa5rd nedsk\xc3\xa6ring._NEWLINE_H\xc3\xb8jde x bredde og \xc3\xa5rlig tilv\xc3\xa6kst: 3 x 2 m (20 x 15 cm/\xc3\xa5r).'